২০০২ চনৰ ডিচেম্বৰত মুক্তি দিয়াৰ লক্ষ্যৰে ছিংগাৰ হাতত ল'বলগীয়া এই ছিকুৱেলৰ বাবে চিত্ৰনাট্য লিখিবলৈ ফক্সে ডেভিদ হেইটাৰ আৰু জেক পেনক আমন্ত্ৰণ কৰি আনে। ২০০২ চনৰ ফেব্ৰুৱাৰীত মাইকেল ডাউৰ্টি আৰু ডেন হেৰিছক চিত্ৰনাট্যৰ পুনৰ্লিখনৰ বাবে মাতি অনা হয়, যি প্ৰায় ২৬টা খচৰা আৰু ১৫০টা ছেট প্ৰস্তুত কৰে। ২০০২ চনৰ ১৭ জুনত ভেনক'ভাৰত নিৰ্মাণকাৰ্য আৰম্ভ হয় আৰু নৱেম্বৰত সামৰণি পৰে। ২০০৩ চনৰ ২ মে'ত ছবিখনে মুক্তি পায়।

ছবিখনত কৰ্ণেল উইলিয়াম ষ্ট্ৰাইকাৰে বন্দী মেগনিট'ৰ মগজু-প্ৰক্ষালন কৰি অধ্যাপক জেভিয়াৰৰ মিউটেন্ট-সন্ধানী যন্ত্ৰ চেৰিব্ৰ'ৰ বিষয়ে প্ৰশ্ন কৰে। ষ্ট্ৰাইকাৰে এক্স-ভৱন আক্ৰমণ কৰি গ্ৰহটোত থকা আটাইবোৰ মিউটেন্ট বিচাৰি উলিয়াই হত্যা কৰিবলৈ জেভিয়াৰৰ মগজু-প্ৰক্ষালন কৰে। এক্স-মেনে ব্ৰাদাৰহুডৰ সৈতে গোট বান্ধি ষ্ট্ৰাইকাৰৰ বিশ্বব্যাপী অভিযান প্ৰতিৰোধ কৰাটো জৰুৰী হৈ পৰে।

এক্স-মেন (২০০০)
এক্স২: এক্স-মেন ইউনাইটেড (২০০৩)
এক্স-মেন: দ্য লাষ্ট ষ্টেণ্ড (২০০৬)
এক্স-মেন: দেজ অফ ফিউচাৰ পাষ্ট (২০১৪)